
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1240 


23 Σεπτεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση της ειδικής παροχής του άρθρου 14 Ν. 
3016/ 2002 στους υπαλλήλους των ΣΧΟΛΩΝ ΤΟΥ¬ 
ΡΙΣΤΙΚΗΣ ΕΚΠΑΙΔΕΥΣΗΣ και ΞΕΝΟΔΟΧΕΙΑΚΟΥ 
ΕΠΙΜΕΛΗΤΗΡΙΟΥ ΤΗΣ ΕΛΛΑΔΟΣ, ΝΠΔΔ, που επο¬ 
πτεύονται από τη Γενική Γραμματεία Τουρισμού 

του Υπουργείου Ανάπτυξης. 1 

Τροποποίηση και συμπλήρωση της 2/32172/0022/ 
4.7.2002 κοινής υπουργικής απόφασης σχετικά με 
τη χορήγηση ειδικής παροχής του άρθρου 14 του 
Ν. 3016/2002 στους διοικητικούς υπαλλήλους του 
Υπουργείου Εθνικής Παιδείας και Θρησκευμάτων, 
των Πανεπιστημίων και Τ.Ε.Ι., της Ακαδημίας Αθη¬ 
νών, της Εθνικής Βιβλιοθήκης Ελλάδος και των λοι¬ 
πών Δημοσίων Βιβλιοθηκών. 2 

Επιδότηση ενοικίου για την κάλυψη δαπανών στέγα¬ 
σης πλημμυροπαθών κατοίκων των Νομαρχιακών 
Αυτοδιοικήσεων Αθηνών και Πειραιώς, που επλή- 
γησαν από τις πλημμύρες της 8ης Ιουλίου του 

2002. 3 

Αναπροσαρμογή και τροποποίηση ορισμένων άρθρων 
του οικ./6519/Β9β/6.8.2002 Τιμολογίου για εργα¬ 
σίες επισκευής βλαβών σε πλημμυρόπληκτα κτίρια, 
για τον υπολογισμό της δαπάνης και των αντιστοί¬ 
χων παροχών στους πλημμυρόπληκτους των Νο¬ 
μαρχιακών Αυτοδιοικήσεων Αθηνών και Πειραιώς 


της 8ης Ιουλίου 2002. 4 

Αντικατάσταση Αναπληρωτή Διευθυντή του Ολυμπια¬ 
κού Αθλητικού Κέντρου Αθηνών (ΟΑΚΑ). 5 


Τροποποίηση της 28372/12-1-2000 απόφασης του Γε¬ 
νικού Γραμματέα Περιφέρειας Ηπείρου περί σύ¬ 
στασης αμιγούς Δημοτικής Επιχείρησης με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΛΗΡΟΦΟ¬ 
ΡΗΣΗΣ ΕΝΗΜΕΡΩΣΗΣ ΙΩΑΝΝΙΝΩΝ (Δ.Ε.Π.Ε.Ι.)»... 6 
Απόκτηση της Ελληνικής ιθαγένειας από την ομογενή 
ΠΕΚΛΙΑΡΟΒΑ ΝΑΝΤΕΖΝΤΑ (ΡΕΚΙΥΑΠΟνΑ ΝΑ- 


ΩΕΖΗΟΑ). 7 

Κατάργηση και σύσταση δημοτικών νομικών προσώ¬ 
πων στο Δήμο Ανθεμίων Νομ. Ημαθίας. 8 

Συγκρότηση Τριμερούς Επιτροπής του άρθρου 2 της 
337410/10-7-48 κοινής υπουργικής απόφασης. 9 


Συγκρότηση τριμελούς επιτροπής. 10 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στη Συράκη Άννα του Αντω¬ 
νίου. 11 


ΑΠΟΦΑΣΕΙ Σ 

Αριθ. 2/48595/0022 (1) 

Χορήγηση της ειδικής παροχής του άρθρου 14 Ν. 3016/ 
2002 στους υπαλλήλους των ΣΧΟΛΩΝ ΤΟΥΡΙΣΤΙΚΗΣ 
ΕΚΠΑΙΔΕΥΣΗΣ και ΞΕΝΟΔΟΧΕΙΑΚΟΥ ΕΠΙΜΕΛΗΤΗ- 
ΡΙΟΥΤΗΣ ΕΛΛΑΔΟΣ, ΝΠΔΔ, που εποπτεύονται από τη 
Γενική Γραμματεία Τουρισμού του Υπουργείου Ανά¬ 
πτυξης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 14 του Ν. 3016/2002 «Για 
την εταιρική διακυβέρνηση, θέματα μισθολογίου και άλ¬ 
λες διατάξεις». 

2. Τη διάταξη του άρθρου 1 του Ν. 3029/2002 «Μεταρ¬ 
ρύθμιση συστήματος κοινωνικής ασφάλισης», σύμφωνα 
με την οποία η εν λόγω παροχή λαμβάνεται υπόψη από 
1.1.2003 στη βάση υπολογισμού της σύνταξης. 

3. Τις διατάξεις του Π.Δ. 27/96 «Συγχώνευση των 
Υπουργείων Τουρισμού Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

4. Την 1100383/1330/0006Α/31.10.01 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών». 

5. Το γεγονός ότι η παροχή του άρθρου 14 του Ν. 3016/ 
2002 καταβάλλεται σε όσους υπαλλήλους του Δημοσίου 
και των ΝΠΔΔ δε λαμβάνουν άλλου είδους πρόσθετες μι- 
σθολογικές παροχές. 

6. Το γεγονός ότι από την απόφαση αυτή προκαλείται 
δαπάνη που βαρύνει τον προϋπολογισμό των νομικών 
προσώπων και ανέρχεται στο ποσό των 527.695 ευρώ 
περίπου, για το έτος 2002 και 701.480 ευρώ περίπου, για 
τα επόμενα έτη. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Το Π.Δ. 388/2001 (ΦΕΚ 254/Α72001) «Διορισμός 
Υπουργών, Αναπληρωτή Υπουργού και Υφυπουργού». 

8. Την 485/31-10-01 κοινή απόφαση του Πρωθυπουρ¬ 
γού και του Υπουργού Ανάπτυξης «Μεταβίβαση αρμο¬ 
διοτήτων στους Υφυπουργούς Ανάπτυξης Αλέξανδρο 
Καλαφάτη, Χρήστο Θεοδώρου και Δημήτριο Γεωργακό- 
πουλο» (ΦΕΚ 1484/Β /2001), αποφασίζουμε: 

1. Χορηγείται μηνιαία ειδική παροχή: 

Α. Στους υπαλλήλους των νομικών προσώπων δημο¬ 
σίου δικαίου που εποπτεύονται από τη Γενική Γραμματεία 
Τουρισμού, ήτοι ΣΧΟΛΕΣ ΤΟΥΡΙΣΤΙΚΗΣ ΕΚΠΑΙΔΕΥΣΗΣ 
(ΣΤΕ) και ΞΕΝΟΔΟΧΕΙΑΚΟ ΕΠΙΜΕΛΗΤΗΡΙΟ ΤΗΣ ΕΛΛΑ¬ 
ΔΟΣ (ΞΕΕ), μόνιμους και με σύμβαση εργασίας ιδιωτικού 
δικαίου αορίστου χρόνου, των οποίων οι αποδοχές διέ- 
πονται από τις διατάξεις του Ν. 2470/1997. 

Β. Στους αποσπασμένους ή τοποθετημένους στα ανω¬ 
τέρω ΝΠΔΔ από άλλα υπουργεία, ΟΤΑ ή λοιπά ΝΠΔΔ. 

2. Το ύψος της ειδικής παροχής ορίζεται σε 88 ευρώ 
από 1.1.2002 και σε 176 ευρώ από 1.7.2002. 

3. Η ειδική παροχή συμψηφίζεται, με ευθύνη του εκκα- 
θαριστή του νομικού προσώπου, με οποιεσδήποτε άλλες 
παροχές, επιδόματα και αποζημιώσεις, εκτός των κατα- 
βαλλομένων από συμμετοχή σε συλλογικά όργανα απο¬ 
ζημιώσεων, που λαμβάνουν οι δικαιούχοι αυτής, ανεξάρ¬ 
τητα από την πηγή που καταβάλλονται. 

4. Όσοι υπάλληλοι είναι αποσπασμένοι εντός ή εκτός 
των αναφερομένων στην παραγράφου 1 περίπτ. Α' της 
παρούσας, ΝΠΔΔ και λαμβάνουν αντίστοιχα επιδόματα ή 
αποζημιώσεις με οποιαδήποτε μορφή, τα οποία αθροιστι- 
κώς υπερβαίνουν το ποσό της ειδικής πρόσθετης αμοι¬ 
βής, δεν δικαιούνται αυτή. Σε περίπτωση που τα εν λόγω 
επιδόματα και αποζημιώσεις υπολείπονται της ειδικής 
πρόσθετης αμοιβής της παραγράφου 1 της παρούσας, 
τότε καταβάλλεται η εκάστοτε προκύπτουσα σχετική δια¬ 
φορά. 

5. Η κατά τα ως άνω χορηγούμενη ειδική παροχή κα¬ 
ταβάλλεται για όσο διάστημα οι υπάλληλοι είναι σε θε¬ 
σμοθετημένες άδειες (κανονικές, συνδικαλιστικές ή λόγω 
άσκησης καθηκόντων Προέδρων Δημοτικών ή Κοινοτικών 
Συμβουλίων ή Προέδρων Νομαρχιακών Επιτροπών των 
Νομαρχιακών Αυτοδιοικήσεων, εκπαιδευτικές, κύησης 
και λοχείας κ.λπ.). Η ειδική αυτή παροχή δεν καταβάλλε¬ 
ται κατά το χρόνο της διαθεσιμότητας ή αργίας και αναρ- 
ρωτικής άδειας πλην αυτής που χορηγείται από τα Δη¬ 
μόσια Νοσοκομεία, τα Κέντρα Υγείας του Δημοσίου, τις 
Πανεπιστημιακές κλινικές, τους νοσηλευτικούς σχηματι¬ 
σμούς του ΙΚΑ και τις ιδιωτικές κλινικές, εφόσον έχει 
προηγηθεί νοσηλεία σε αυτές που αποδεικνύεται από 
σχετικά παραστατικά (εισαγωγή, εξιτήριο κ.λπ.). 

6. Η ειδική αυτή παροχή, σύμφωνα και με τα αναφερό- 
μενα στην παράγραφο 2 του σκεπτικού της παρούσας, 
υπόκειται στις συνήθεις κρατήσεις των επιδομάτων. Επί¬ 
σης, συνεντέλλεται με τις μηνιαίες αποδοχές των υπαλ¬ 
λήλων. 

7. Η ειδική παροχή της παραγράφου 1 της παρούσας 
καταβάλλεται χωρίς περαιτέρω αύξηση τυχόν επιχορή¬ 
γησης των νομικών προσώπων από τον κρατικό προϋπο¬ 
λογισμό. 

8. Από την έναρξη ισχύος της παρούσας παύει η 
ισχύς κάθε άλλης απόφασης, κατά το μέρος που ρυθ¬ 
μίζει διαφορετικά τα αναφερόμενα στην απόφαση αυ¬ 
τή θέματα. 


9. Η απόφαση αυτή, που ισχύει από 1.1.2002, να δημο- 
σιευθεί στην Εφημερίδα της Κυβερνήσεως. 

Αθήνα, 16 Σεπτεμβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ Κ. ΣΚΑΝΔΑΛΙΔΗΣ 

ΥΦΥΠΟΥΡΓΟΣ ΑΝΑΠΤΥΞΗΣ 

Δ. ΓΕΩΡΓΑΚΟΠΟΥΛΟΣ 
-♦- 

Αριθ. 2/45797/0022 (2) 

Τροποποίηση και συμπλήρωση της 2/32172/0022/4.7.2002 
κοινής υπουργικής απόφασης σχετικά με τη χορήγη¬ 
ση ειδικής παροχής του άρθρου 14 του Ν. 3016/2002 
στους διοικητικούς υπαλλήλουςτου Υπουργείου Εθνι¬ 
κής Παιδείας και θρησκευμάτων, των Πανεπιστημίων 
και Τ.Ε.Ι., της Ακαδημίας Αθηνών, της Εθνικής Βιβλιο¬ 
θήκης Ελλάδος και των λοιπών Δημοσίων Βιβλιοθη¬ 
κών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 14 του Ν. 3016/2002 «Για 
την εταιρική διακυβέρνηση, θέματα μισθολογίου και άλ¬ 
λες διατάξεις». 

2. Τη διάταξη του άρθρου 1 του Ν. 3029/2002 «Μεταρ¬ 
ρύθμιση συστήματος κοινωνικής ασφάλισης», σύμφωνα 
με την οποία η εν λόγω παροχή λαμβάνεται υπόψη από 
1.1.2003 στη βάση υπολογισμού της σύνταξης. 

3. Την 1100383/1330/0006Α/31.10.2001 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών». 

4. Το γεγονός ότι η παροχή του άρθρου 14του Ν. 3016/ 
2002 καταβάλλεται σε όσους υπαλλήλουςτου Δημοσίου 
και των Ν. Π ,Δ.Δ. δεν λαμβάνουν άλλου είδους πρόσθετες 
μισθολογικές παροχές. 

5. Το γεγονός ότι από την απόφαση αυτή προκαλείται 
επιβάρυνση στον κρατικό προϋπολογισμό του ΥΠΕΠΘ 
ΚΑΕ 0267 ύψους 3.757.248 ευρώ για το έτος 2002 και 
5.009.644 ευρώ για το έτος 2003 και καθένα από τα επό¬ 
μενα, αποφασίζουμε: 

1. Αντικαθιστούμε τις παραγράφους Ια και 3 της 
2/32172/0022/4-7-2002 κοινής υπουργικής απόφασης, 
ως εξής: 

1. Χορηγείται μηνιαία ειδική παροχή: 

α) Στους διοικητικούς υπαλλήλους του Υπουργείου 
Εθνικής Παιδείας και Θρησκευμάτων, στους διοικητικούς 
υπαλλήλους των Πανεπιστημίων καιΤ.Ε.Ι. και του Ειδικού 
Τεχνικού Εργαστηριακού Προσωπικού (Ε.Τ.Ε.Π.) των 
Πανεπιστημίων και του Ειδικού Τεχνικού Προσωπικού 
(Ε.Τ.Π.) καιΤεχνικών ΕργαστηρίωντωνΤ.Ε.Ι., στους διοι¬ 
κητικούς υπαλλήλους της Ακαδημίας Αθηνών καθώς και 
στους διοικητικούς υπαλλήλους της Εθνικής Βιβλιοθήκης 
της Ελλάδος και των λοιπών Δημοσίων Βιβλιοθηκών, 
μόνιμους και με σύμβαση εργασίας ιδιωτικού δικαίου αο¬ 
ρίστου χρόνου, των οποίων οι αποδοχές διέπονται από 
τις διατάξεις του Ν. 2470/1997. 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

3. Η ειδική παροχή συμψηφίζεται με οποιεσδήποτε 
άλλες παροχές, επιδόματα και αποζημιώσεις, εκτός των 
καταβαλλόμενων από συμμετοχή σε συλλογικά όργανα, 
αποζημιώσεων, που λαμβάνουν οι δικαιούχοι αυτής, ανε¬ 
ξάρτητα από την πηγή που καταβάλλονται. Επίσης συμ¬ 
ψηφίζεται και με την ειδική μηνιαία αποζημίωση που προ- 
βλέπεται από την 2/84693/0022/11-11-00 κοινή υπουργι¬ 
κή απόφαση. 

2. Κατά τα λοιπά ισχύει η 2/32172/0022/4-7-2002 κοινή 
υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ Κ. ΣΚΑΝΔΑΛΙΔΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 
-♦- 

Αριθ. οικ/7624/Α36π (3) 

Επιδότηση ενοικίου για την κάλυψη δαπανών στέγασης 
πλημμυροπαθών κατοίκων των Νομαρχιακών Αυτοδι¬ 
οικήσεων Αθηνών και Πειραιώς, που επλήγησαν από 
τις πλημμύρες της 8ης Ιουλίου του 2002. 

ΟΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου περί αποκαταστάσεως των 
ζημιών έκτων σεισμών εις περιοχήν Βορ. Ελλάδος» (ΦΕΚ 
24/Α77.2.79). 

2. Τιςδιατάξειςτου Ν. 1190/81 «περί κυρώσεωςτης από 
26.3.81 Πράξεως Νομοθετικού Περιεχομένου περί απο¬ 
καταστάσεως ζημιών έκτων σεισμών 1981» (ΦΕΚ 203/Α7 
30.7.81). 

3. Το άρθρο 10 του Ν. 2576/4.2.98 περί αποκαταστά¬ 
σεως ζημιών από πυρκαγιές, πλημμύρες και κατολισθή¬ 
σεις (ΦΕΚ 25/Α79.2.98). 

4. Την οικ.6117/Α32/25.7.2002 κοινή υπουργική απόφα¬ 
ση, με την οποία οριοθετήθηκε η περιοχή και καθορίστη¬ 
καν οι πιστωτικές διευκολύνσεις για την αποκατάσταση 
των ζημιών από τις πλημμύρες της 8ης Ιουλίου του 2002 
σε περιοχές των Νομαρχιακών Αυτοδιοικήσεων Αθηνών 
και Πειραιώς. 

5. Την οικ.6368/Α331/1.8.2002 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων με 
θέμα «Οριοθέτηση και έγκριση χορήγησης στεγαστικών 
δανείων σε πλημμυροπαθείς για την αποκατάσταση των 
ζημιών που προκάλεσαν οι πλημμύρες της 8ης Ιουλίου 
2002 σε περιοχές των Νομαρχιακών Αυτοδιοικήσεων 
Αθηνών και Πειραιώς». 

6. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιώντης ΥΑΣ». 

7. Τις διατάξεις του άρθρου 27 του Ν. 2081/92 (ΦΕΚ 
154/Α') και το γεγονός ότι από τις διατάξεις της παρού¬ 
σας απόφασης δεν προκαλείται δαπάνη σε βάρος του 
Κρατικού Προϋπολογισμού αλλά από τις πιστώσεις Δη¬ 
μοσίων Επενδύσεων (έργο 2000ΣΕ06900027 της ΣΑΕ 
069). 


8. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

9. Την Δ16α/04/773/29.11.90 κοινή απόφαση του 
Υπουργού Προεδρίας και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων σχε¬ 
τικά με τον αριθμό των υπογραφών. 

10. Την κοινή απόφαση του Πρωθυπουργού και του 
Υπουργού ΠΕΧΩΔΕ «Ανάθεση Αρμοδιοτήτων Υπουργού 
ΠΕΧΩΔΕ στους Υφυπουργούς ΠΕΧΩΔΕ», που δημοσιεύ¬ 
τηκε στο ΦΕΚ 1484/Β731.10.2001. 

9. Την ανάγκη να χορηγηθεί επιδότηση ενοικίου για την 
κάλυψη των δαπανών στέγασης στους πλημμυροπαθείς 
κατοίκους των Νομαρχιακών Αυτοδιοικήσεων Αθηνών 
και Πειραιώς, που επλήγησαν από τις πλημμύρες της 8ης 
Ιουλίου του 2002, αποφασίζουμε: 

Εγκρίνουμε την χορήγηση επιδότησης ενοικίου, στους 
ιδιοκτήτες ή ενοικιαστές των κατοικιών, που καταστρά¬ 
φηκαν ολοσχερώς ή παρουσιάζουν ζημιές που τις καθι¬ 
στούν ακατάλληλες προς χρήση από τις πλημμύρες της 
8ης Ιουλίου του 2002 σε περιοχές των Νομαρχιακών Αυ¬ 
τοδιοικήσεων Αθηνών και Πειραιώς, για την κάλυψη των 
στεγαστικών αναγκών τους μέχρι την οριστική επισκευή 
ή ανακατασκευή των κατοικιών τους, σε βάρος του έργου 
2000ΣΕ06900027 της ΣΑΕ 069 με τους παρακάτω όρους: 

Α. ΓΕΝΙΚΟΙ ΟΡΟΙ ΕΠΙΔΟΤΗΣΗΣ 

1. Την επιδότηση δικαιούνται οι οικογένειες, των οποίων 
η κατοικία που επλήγη από τις πλημμύρες αποτελούσε 
την μόνιμη και κύρια κατοικία τους και οι οποίες θα ενοι¬ 
κιάσουν άλλο σπίτι, εντός του Νομού Αττικής, για την δια¬ 
μονή τους. 

2. Η επιδότηση δεν μπορεί να υπερβαίνει το ποσό των 
180 ευρώ το μήνα για μεμονωμένα άτομα, 235 ευρώ το 
μήνα για οικογένειες μέχρι τρία (3) άτομα, 295 ευρώ για 
οικογένειες με τέσσερα (4) άτομα και 355 ευρώ δρχ. για 
οικογένειες με περισσότερα άτομα. Η εν λόγω επιδότηση, 
που θα χορηγείται στους δικαιούχους, σε καμία περίπτω¬ 
ση δεν μπορεί να υπερβαίνει το ποσό, που αναγράφεται 
στο ιδιωτικό συμφωνητικό μισθώσεως, που προσκομί¬ 
ζουν οι ενδιαφερόμενοι στην Υπηρεσία. 

3. Η επιδότηση χορηγείται ανά τρίμηνο. Η επιδότηση 
του πρώτου τριμήνου θα χορηγηθεί στο τέλος του τρι¬ 
μήνου. Ως ημερομηνία έναρξης της επιδότησης ορίζεται 
η ημερομηνία έναρξης της μίσθωσης που αναγράφεται 
στο ιδιωτικό συμφωνητικό μισθώσεως. 

4. Η επιδότηση για μεν τους ιδιοκτήτες, που διέμεναν 
στις κατοικίες που υπέστησαν βλάβες χορηγείται μέχρι 
την επισκευή ή ανακατασκευή της κατοικίας τους και με 
ανώτατο χρονικό διάστημα ένα (1) χρόνο, για δε τους 
ενοικιαστές των κατοικιών, που υπέστησαν βλάβες για έξι 
(6) μήνες. 

5. Δεν δικαιούνται την επιδότηση όσοι διαμένουν σε 
λυόμενους οικίσκους, τύπου οοπίείηθΓ ή σε σκηνές που 
τους έχουν παραχωρηθεί για την προσωρινή διαμονή 
τους, εκτός εάν παραδώσουν τον οικίσκο ή την σκηνή 
στον οικείο Δήμο. 

6. Η επιδότηση θα χορηγείται από την Υπηρεσία Αποκα¬ 
τάστασης Σεισμοπλήκτων (ΥΑΣ) στην οποία οι πληγέντες 
θα υποβάλουν αίτηση και τα παρακάτω δικαιολογητικά: 

Α1. Για τους ιδιοκτήτες των κατοικιών που υπέστησαν 
βλάβη: 

1. Έκθεση αυτοψίας Μηχανικών της ΥΑΣ, στην οποία 
καταγράφονται οι ζημιές που υπέστη η κατοικία του αι- 
τούντος. 




16794 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Αντίγραφο της φορολογικής δήλωσης του 2002 
(Ε1, Ε2), προκειμένου να διαπιστώνεται η μόνιμη κατοικία 
και ο αριθμός των μελών της οικογένειας καθώς και Ε9 
του 1997 και εφόσον έχει επέλθει μεταβολή της περιου¬ 
σιακής κατάστασης του αιτούντος Ε9 μεταγενέστερων 
ετών. Για όσους δεν είναι υπόχρεοι υποβολής φορολο¬ 
γικής δήλωσης θα υποβάλλεται πιστοποιητικό από το Δή¬ 
μο ή την Κοινότητα. 

3. Υπεύθυνη δήλωση του Ν. 1599/86 στην οποία θα δη¬ 
λώνεται ότι: 

- η κατοικία που υπέστη ζημιές είναι η μόνιμη κατοικία 
του στην οποία κατοικεί ως ιδιοκτήτης. 

- δεν διαθέτει στο Νομό Αττικής άλλη κενή ιδιόκτητη 
κατοικία, που να καλύπτει τις στεγαστικές του ανάγκες. 

- δεντου έχει χορηγηθεί λυόμενος οικίσκος ή σκηνή. 

4. Αντίγραφο του μισθωτηρίου συμβολαίου της κατοι¬ 
κίας την οποία ενοικιάζει ο δικαιούχος. 

Α2. Γ ια τους ενοικιαστές των κατοικιών που υπέστησαν 
βλάβες 

1. Έκθεση αυτοψίας Μηχανικών της ΥΑΣ, στην οποία 
καταγράφονται οι ζημιές που υπέστη η κατοικία του αι- 
τούντος. 

2. Αντίγραφο της φορολογικής δήλωσης του 2002 
(Ε 1, Ε2), προκειμένου να διαπιστώνεται η μόνιμη κατοικία 
και ο αριθμός των μελών της οικογένειας καθώς και Ε9 
του 1997 και εφόσον έχει επέλθει μεταβολή της περιου¬ 
σιακής κατάστασης του αιτούντος Ε9 μεταγενέστερων 
ετών. Γ ια όσους δεν είναι υπόχρεοι υποβολής φορολο¬ 
γικής δήλωσης θα υποβάλλεται πιστοποιητικό από το 
Δήμο ή την Κοινότητα. 

3. Υπεύθυνη δήλωση του Ν. 1599/86, στην οποία θα δη¬ 
λώνεται ότι: 

- η κατοικία που υπέστη ζημιές είναι η μόνιμη κατοικία 
του, στην οποία κατοικεί ως ενοικιαστής. 

- δεν διαθέτει στο Νομό Αττικής άλλη κενή ιδιόκτητη 
κατοικία, που να καλύπτει τις στεγαστικές του ανάγκες. 

- δεντου έχει χορηγηθεί λυόμενος οικίσκος ή σκηνή. 

4. Αντίγραφο του μισθωτηρίου συμβολαίου της κατοι¬ 
κίας την οποία ενοικιάζει ο δικαιούχος. 

5. Αντίγραφο του μισθωτηρίου συμβολαίου της κατοι¬ 
κίας που ενοίκιαζαν, μέχρι την ημέρα των πλημμύρων. 

Β. ΔΙΑΔΙΚΑΣΙΑ ΧΟΡΗΓΗΣΗΣ ΕΠΙΔΟΤΗΣΗΣ 

1. Οι ενδιαφερόμενοι θα υποβάλλουν αίτηση μετά απαι- 
τούμενα δικαιολογητικά στην ΥΑΣ. Γ ια κάθε επόμενο τρί¬ 
μηνο θα υποβάλλεται, απόδειξη καταβολής ενοικίου του 
προηγουμένου τριμήνου, ώστε να συνεχίσει να λαμβάνει 
ο δικαιούχος το επίδομα. Το τελευταίο τρίμηνο θα χορη¬ 
γείται μετά την λήξη του τριμήνου με την υποβολή των 
αποδείξεων καταβολής ενοικίου του εν λόγω τριμήνου. 

2. Η καταβολή της εν λόγω επιδότησης παύει α) στις 
περιπτώσεις επισκευής σε τρεις (3) μήνες από την χορή¬ 
γηση της τελευταίας δόσης της στεγαστικής συνδρομής, 
και β) στις περιπτώσεις ανακατασκευής σε έξι (6) μήνες 
από την χορήγηση της τελευταίας δόσης της στεγαστι- 
κής συνδρομής, έστω και αν δεν έχει παρέλθει το χρονικό 
διάστημα των δύο (2) χρόνων. 

3. Εντός προθεσμίας τριών (3) μηνών από την ημερο¬ 
μηνία δημοσίευσης στην Εφημερίδα της Κυβερνήσεως 
της παρούσας απόφασης, οι πλημμυροπαθείς πρέπει να 
υποβάλουν αίτηση μετά απαιτούμενα δικαιολογητικά. 

4. Το ΥΠΕΧΩΔΕ διατηρεί το δικαίωμα να διακόψει την 
παροχή ρεύματος και ύδρευσης στις κατοικίες, που 


έχουν υποστεί βλάβη και των οποίων οι ιδιοκτήτες ή ενοι¬ 
κιαστές κάνουν χρήση της επιδότησης ενοικίου. 

Από τις διατάξεις αυτής της απόφασης προκαλείται 
δαπάνη περίπου 60.000 ευρώ και θα καλυφθεί από τις πι¬ 
στώσεις Δημοσίων Επενδύσεων, (έργο 2000ΣΕ06900027 
της ΣΑΕ 069). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2002 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. οικ/7623/Β9β (4) 

Αναπροσαρμογή και τροποποίηση ορισμένων άρθρων 
του οικ./6519/Β9β/6.8.2002 Τιμολογίου για εργασίες 
επισκευής βλαβών σε πλημμυρόπληκτα κτίρια, για τον 
υπολογισμό της δαπάνης και των αντιστοίχων παρο¬ 
χών στους πλημμυρόπληκτους των Νομαρχιακών Αυ¬ 
τοδιοικήσεων Αθηνών και Πειραιώς της 8ης Ιουλίου 
2002 . 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 (ΦΕΚ 24/Α') «Περί κυρώ- 
σεως, τροποποιήσεως και συμπληρώσεως της από 
28.7.78 Πράξεως Νομοθετικού Περιεχομένου (ΦΕΚ 117) 
περί αποκαταστάσεως ζημιών εκ σεισμών 1978 εις πε¬ 
ριοχήν Βορ. Ελλάδος». 

2. Τις διατάξεις του Ν.1190/81 (ΦΕΚ 203/Α730.7.81) 
«Περί κυρώσεωςτης από 26.3.81 Πράξεως Νομοθετικού 
Περιεχομένου περί αποκαταστάσεως ζημιών εκ σεισμών 
1981». 

3. Την οικ/6117/Α32/25.07.2002 (ΦΕΚ 976/Β730.7.2002) 
κοινή απόφαση των Υπουργών Οικονομίας και Οικονομι¬ 
κών και των Υφυπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομικών και ΠΕΧΩΔΕ με 
θέμα: «Οριοθέτηση περιοχής και πιστωτικές διευκολύν¬ 
σεις για την αποκατάσταση των ζημιών από τις σε πλημ¬ 
μύρες της 8ης Ιουλίου 2002 σε περιοχές των Νομαρχια¬ 
κών Αυτοδιοικήσεων Αθηνών και Πειραιώς». 

4. Το Π.Δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.». 

5. Την οικ/3828/ΤΣΕΠ 31.1/8.11.95 απόφασή μας για 
την «Αναδιάρθρωση Υπηρεσιών της Υ.Α.Σ.». 

6. Τη Δ16α/04/773/29.11.1990 κοινή απόφαση Υπουρ¬ 
γού Προεδρίας Κυβερνήσεως και Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων 
«περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών». 

7. Το τεύχος «Κατευθυντήριες Προδιαγραφές και Οδη¬ 
γίες για Επισκευές Κτιρίων με Βλάβες από Σεισμό» 
(«Κ.Π.Ο.Ε.Κ.Β.Σ.»), που εκδόθηκε από το τ. Υπουργείο 
Δημοσίων Έργων, στη Θεσσαλονίκη, στις 5.8.1978. 

8. Το «Αναλυτικόν Τιμολόγιον Οικοδομικών Εργασιών» 
(«Α.Τ.Ο.Ε.»), που εγκρίθηκε με την απόφαση Ε7/1253/ 
155/16.1.76 του Υπουργού τ. Δημ. Έργων, όπως τροπο¬ 
ποιήθηκε και ισχύει σήμερα. 

9. Την Υ6/31.10.01 (ΦΕΚ/1484/Β/31.10.01) κοινή από¬ 
φαση του Πρωθυπουργού και του Υπουργού ΠΕ.ΧΩ.Δ.Ε. 
«ανάθεση αρμοδιοτήτων Υπουργού ΠΕ.ΧΩ.Δ.Ε. στους 

Υφυπουργούς ΠΕ.ΧΩ.Δ.Ε. Ιωάννη Τσακλίδη και Ροδούλα 
Ζήση». 

10. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των Νομαρχιακών 
Αυτοδιοικήσεων Αθηνών και Πειραιώς της 8ης Ιουλίου 
2002 . 

11. Την οικ./6519/Β9β/6-8-2002 απόφαση Τιμολογίου, 
αποφασίζουμε: 

Εγκρίνουμε τις παρακάτω αναπροσαρμοσμένες τιμές 
του οικ./6519/Β9β Τιμολογίου για εργασίες επισκευής 
ζημιών σε πλημμυρόπληκτα κτίρια, από τις πλημμύρες 
της 8ης Ιουλίου 2002 σε περιοχές των Νομαρχιακών 
Αυτοδιοικήσεων Αθηνών και Πειραιώς. 

ΤΙΜΟΛΟΓΙΟ ΓΙΑ ΕΡΓΑΣΙΕΣ 
ΕΠΙΣΚΕΥΗΣ ΒΛΑΒΩΝ ΑΠΟ ΠΛΗΜΜΥΡΕΣ 

ΓΕΝΙΚΟΙ ΟΡΟΙ 

Το τιμολόγιο εφαρμόζεται υποχρεωτικά για τη σύνταξη 
των σχετικών προϋπολογισμών στις μελέτες επισκευής 
πλημμυρόπληκτων οικοδομών και με βάση αυτό γίνεται 
ο έλεγχος από την αρμόδια Υπηρεσία. 

Δεν έχει εφαρμογή στη σύνταξη προϋπολογισμών 
Δημοσίων Έργων ούτε στη σύνταξη νέων τιμών, σύμφω¬ 
να με το Ν. 1418/84 και τα εκτελεστικά του Π.Δ. 

Όλες οι τιμές μονάδας του τιμολογίου αναφέρονται σε 
πλήρως περαιωμένες εργασίες και περιλαμβάνουν τις 
δαπάνες: 

α) Για εργασία, μαζί με τις εισφορές σε ασφαλιστικά 
κ.λπ. ταμεία (Ι.Κ.Α., επικουρικά κ.λπ.) και το ΦΠΑ. 

β) Γ ια προμήθεια και μεταφορά, στον τόπο του έργου, 
όλων των υλικών (και αυτών που δεν ενσωματώνονται). 

γ) Γ ια προεργασίες (αποξηλώσεις, καθαιρέσεις, καθα¬ 
ρισμοί κ.λπ.), βοηθητικές εργασίες (αντιστηρίξεις, υπο¬ 
στυλώσεις, ικριώματα, ξυλότυποι ή σιδηρότυποι κ.λπ.), 
πρόσθετες ή επακόλουθες εργασίες (αποκατάσταση 
κατασκευών, που θίγονται για να εκτελεστούν οι κύριες 
εργασίες, όπως επιχρίσματα, χρωματισμοί, επικαλύψεις, 
προσαρμογές με στοιχεία που δεν κατεδαφίστηκαν 
κ.λπ.), εργασίες για να προστατευθούν οικοδομικά ή 
άλλα στοιχεία, από φθορές ή ζημιές που είναι πιθανό να 
προκληθούν από τις εργασίες που εκτελούνται (κάλυψη 
κ.λπ.), ή, στην περίπτωση που δεν αποφευχθούν οι ζημιές 
για να αποκατασταθούν αυτές εκτός από τις εργασίες 
που αναφέρεται ρητά ότι κοστολογούνται με άλλα άρθρα 
του παρόντος τιμολογίου. 

δ) Την αμοιβή μελέτης και επίβλεψης των εργασιών 
αποκατάστασης. 

ε) Γ ια απομείωση και φθορά των υλικών και εργαλείων 
ή μηχανημάτων, καθώς καιτιςημεραργίεςτους, από βλά¬ 
βη ή για συντήρησή τους. 

στ) Τα γενικά έξοδα και το εργολαβικό όφελος και γενι¬ 
κά κάθε εργασία, που είναι απαραίτητη για την έντεχνη 
και ασφαλή ολοκλήρωση της εργασίας σύμφωνα με τους 
κανόνες της τέχνης και της επιστήμης και τις τοπικές και 
άλλες ειδικές συνθήκες, έστω και αν δεν αναφέρονται 
στην περιγραφή. 

Οι εργασίες που τιμολογούνται με το τιμολόγιο αυτό, 
εκτελούνται, όπως αναλυτικά περιγράφεται στο τεύχος 
«Κατευθυντήριες Προδιαγραφές και Οδηγίες για Επι¬ 
σκευή Κτιρίων με Βλάβες από Σεισμό» του Υπουργείου 
Δημοσίων Έργων (το οποίο συνοπτικά αναφέρεται σαν 
«Κ.Π.Ο.Ε.Κ.Β.Σ.», με δόκιμα υλικά και σύμφωνα με τις 
ειδικές προδιαγραφές που αναφέρονται στα κεφάλαια 2 


και 3 του τεύχους αυτού και εφαρμόζονται μόνο για να 
καθοριστεί το ύψος του δανείου. 

ζ) Οι ζημιές, που προτείνονται για επισκευή και εγκρί- 
νονται, θα πρέπει απαραιτήτως να προέρχονται από 
πλημμύρες και όχι από εγκατάλειψη ή παλαιότητα, ακόμη 
και στην περίπτωση παραδοσιακών ή διατηρητέων κτι¬ 
ρίων. 

Κατά την ανακατασκευή στοιχείων και εφόσον γίνει 
αλλαγή στη χρησιμοποίηση των υλικών, θα τιμολογείται 
η ανακατασκευή με τα νέα υλικά μόνο εάν το κόστος τους 
είναι μικρότερο από το κόστος των παλαιών. 

ΤΙΜΕΣ ΕΦΑΡΜΟΓΗΣ 

Άρθρο 5: Από είκοσι οκτώ ευρώ (28 ευρώ) σε σαράντα 
ευρώ (40 ευρώ). 

Άρθρο 26α: Από πέντε ευρώ (5 ευρώ) σε επτά ευρώ (7 
ευρώ). 

Άρθρο 26β: Από δέκα πέντε ευρώ (15 ευρώ) σε δέκα 
οκτώ ευρώ (18 ευρώ). 

Άρθρο 27α: Από εννέα ευρώ (9 ευρώ) σε δέκα πέντε ευ¬ 
ρώ (15 ευρώ). 

Άρθρο 27β: Από είκοσι ένα ευρώ (21 ευρώ) σε τριάντα 
ευρώ (30 ευρώ). 

Άρθρο 31: α. Από δέκα πέντε ευρώ (15 ευρώ) σε είκοσι 
ένα ευρώ (21 ευρώ). 

Άρθρο 32α: Από τετρακόσια σαράντα ένα ευρώ (441 
ευρώ) σε πεντακόσια ευρώ (500 ευρώ). 

Άρθρο 32β: Από διακόσια έξι ευρώ (206 ευρώ) σε δια¬ 
κόσια εβδομήντα ευρώ (270 ευρώ). 

Άρθρο 32γ: Από εκατόν εβδομήντα επτά ευρώ (177 ευ¬ 
ρώ) σε διακόσια τριάντα πέντε ευρώ (235 ευρώ). 

Άρθρο 32δ: Από διακόσια ενενήντα τέσσερα ευρώ (294 
ευρώ) σε τριακόσια πενήντα δύο ευρώ (352 ευρώ). 

Άρθρο 34 ε: Από εξήντα ευρώ (60 ευρώ) σε εκατό ευρώ 
(100 ευρώ). 

Άρθρο 34 ζ: Από τριακόσια ευρώ (300 ευρώ) σε τετρα¬ 
κόσια ευρώ (400 ευρώ). 

Άρθρο 34 στ: Από είκοσι πέντε ευρώ (25 ευρώ) σε τριά¬ 
ντα ευρώ (30 ευρώ). 

Άρθρο 34 η: Από δύο χιλιάδες εκατό ευρώ (2.100 ευρώ) 
σε δύο χιλιάδες πεντακόσια ευρώ (2500 ευρώ). 

Άρθρο 34 θ: Από χίλια τετρακόσια ευρώ (1400 ευρώ) σε 
χίλια οκτακόσια ευρώ (1.800 ευρώ). 

Άρθρο 34 1 : Από τριακόσια δέκα ευρώ (310 ευρώ) σε τε¬ 
τρακόσια ευρώ (400 ευρώ). 

Άρθρο 34 κ: Από διακόσια ευρώ (200 ευρώ) σε τριακό¬ 
σια ευρώ (300 ευρώ). 

Άρθρο 34 λ: Από εξήντα ευρώ (60 ευρώ) σε εκατό ευρώ 
(100 ευρώ). 

Άρθρο 36: Καταργείται. 

Άρθρο 38: Αντικαθιστούμε την πρόταση «Η μέτρηση 
γίνεται σύμφωνα με το πραγματικό εμβαδόν της επιφά¬ 
νειας» με την ακόλουθη: 

Η μέτρηση γίνεται για ολόκληρο το φάτνωμα χωρίς να 
αφαιρούνταιτα ανοίγματα, στη μια ή δύο πλευρές του. 

Από τις διατάξειςτης απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2002 

Ο ΥΦΥΠΟΥΡΓΟΣ 

ΙΩΑΝ. ΤΣΑΚΛΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 25899 (5) 

Αντικατάσταση Αναπληρωτή Διευθυντή του Ολυμπιακού 
Αθλητικού Κέντρου Αθηνών (ΟΑΚΑ). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. α) Του Α.Ν. 397/68 «περί επανασυστάσεως της Γ.Γ.Α. 
και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά όργα¬ 
να». 

γ) Του άρθρου 19τουΝ. 1646/86, όπως αντικαταστάθη- 
κε με το άρθρο 17του Ν. 2433/12-8-1996 «Ρύθμιση θεμά¬ 
των ΟΠΑΠ και άλλες διατάξεις». 

2. Την 25140/5-9-02 (ΦΕΚ/Β/5-9-2002) κοινή απόφαση 
του Πρωθυπουργού και του Υπουργού Πολιτισμού «περί 
ανάθεσης αρμοδιοτήτων στον Υφυπουργό Πολιτισμού 
Γ εώργιο Λιάνη». 

3. Την 23179/26-8-02 απόφαση «Διορισμός Συντονιστή 
Διευθυντή και δύο (2) Αναπληρωτών Συντονιστών Διευ¬ 
θυντών στο ΟΑΚΑ» (ΦΕΚ 1118/26-8-2002). 

4. Τη σύμφωνη γνώμη της Ε.Ο.Ε., αποφασίζουμε: 

Αντικαθιστούμε τον Αναπληρωτή Συντονιστή Διευθυντή 

του Ολυμπιακού Αθλητικού Κέντρου Αθηνών (ΟΑΚΑ), 
Μακατουνάκη Μιχάλη και στη θέση του ορίζουμε τον 
Μάζη Ιωάννη. 

Κατά τα λοιπά ισχύει ως έχει η 23179/26.8.2002 από¬ 
φαση ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
-Φ- 

Αριθ. 22415 (6) 

Τροποποίηση της 28372/12-1-2000 απόφασης του Γενι¬ 
κού Γραμματέα Περιφέρειας Ηπείρου περί σύστασης 
αμιγούς Δημοτικής Επιχείρησης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΠΛΗΡΟΦΟΡΗΣΗΣ ΕΝΗ¬ 
ΜΕΡΩΣΗΣ ΙΩΑΝΝΙΝΩΝ (Δ.Ε.Π.Ε.Ι.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π. Δ/γμα 
410/95). 

2. Την 25027/9-4-84 απόφαση του Υπουργού Εσωτερι¬ 
κών (ΦΕΚ 244/Β719-4-84). 

3. Την 364/2002 απόφαση του Δημοτικού Συμβουλίου 
Ιωαννίνων. 

4. Την 20922/19-9-2001 (ΦΕΚ 1271/Β72-10-2001) από¬ 
φασή μας «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λπ. 
“με εντολή Γ ενικού Γ ραμματέα Περιφέρειας”», και 

5. Την από 20-8-2002 Οικονομοτεχνική μελέτη, αποφα¬ 
σίζουμε: 

Τροποποιούμε την παρ. 6Β' της 28372/12-1-2001 από¬ 
φασης του Γενικού Γ ραμματέα Περιφέρειας Ηπείρου, ως 
εξής: 

Ο Δήμος Ιωαννιτών διαθέτει στην επιχείρηση το χρη¬ 
ματικό ποσό των 1.092.582,54 ευρώ, ως ίδια συμμετοχή 
στο αρχικό κεφάλαιό της (αύξηση κατά 60.000 ευρώ). 


Κατά τα λοιπά ισχύει η προηγούμενη απόφαση. 

Κάλυψη δαπάνης: (Άρθρο 27 Ν. 2081/92) 

Με την παρούσα κανονιστική πράξη ο Δήμος Ιωαννιτών 
επιβαρύνεται εφάπαξ με το ποσό των 60.000 ευρώ. (Σελ. 
37 Κ.Α. 212.9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 9 Σεπτεμβρίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΒΑΣ. ΜΗΤΣΕΛΟΣ 

-Φ- 

(7) 

Απόκτηση της Ελληνικής ιθαγένειας από την ομογενή ΠΕ- 

ΚΛΙΑΡΟΒΑ ΝΑΝΤΕΖΝΤΑ (ΡΕΚΙΥΑΒΟνΑ ΝΑϋΕΖΗΟΑ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΗΠΕΙΡΟΥ 

Με την 23087/13-9-2002 απόφαση του Γενικού Γραμ¬ 
ματέα Περιφέρειας Ηπείρου, που εκδόθηκε σύμφωνα 
με τις διατάξεις του Ν. 2790/2000, όπως τροποποιήθηκε 
με τις διατάξεις του Ν. 2910/2001 γίνεται αποδεκτή η 
από 14-2-2002 αίτηση της ομογενούς ΠΕΚΛΙΑΡΟΒΑ ΝΑ¬ 
ΝΤΕΖΝΤΑ (ΡΕΚΙΥΑΒΟνΑ ΝΑϋΕΖΗϋΑ) του ΧΑΡΑΛΑ¬ 
ΜΠΟΥ περί αποκτήσεως της Ελληνικής ιθαγένειας και 
εγκρίνεται ο εξελληνισμός του κυρίου ονόματος της από 
ΝΑΝΤΕΖΝΤΑ σε ΕΛΠΙΔΑ. 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-Φ- 

Αριθ. 8029 (8) 

Κατάργηση και σύσταση δημοτικών νομικών προσώπων 
στο Δήμο Ανθεμίων Νομ. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν. 2503/97 και του Ν. 2539/97. 

2. Τις διατάξεις του άρθρου 203 του Δ.Κ.Κ. (Π.Δ. 
410/95). 

3. Τις διατάξειςτου άρθρου 5του 1894/1990. 

4. Τις διατάξεις του άρθρου 27 των Ν. 2081/92 (ΦΕΚ 
154/Α710-9-92). 

5. Την Δ4/338/14-8-2000 απόφαση Υπουργού Εθνικής 
Παιδείας και Θρησκευμάτων, με την οποία συγχωνεύθη- 
καν τα δύο τριθέσια Δημοτικά Σχολεία Μονοσπίτων και 
Χαρίεσσας σε ένα με την επωνυμία «Δημοτικό Σχολείο 
Μονοσπίτων - Χαρίεσσας». 

6. Την 113/31-10-2000 απόφαση του Δημοτικού Συμ¬ 
βουλίου Ανθεμίων Νομ. Ημαθίας, σχετικά με την κατάρ¬ 
γηση των νομικών προσώπων «Σχολική Επιτροπή Δη¬ 
μοτικού Σχολείου και Νηπιαγωγείου Χαρίεσσας» και 
«Σχολική Επιτροπή Δημοτικού Σχολείου και Νηπιαγω¬ 
γείου Μονοσπίτων» και τη σύσταση ίδιου νομικού προ¬ 
σώπου με την επωνυμία «Σχολική Επιτροπή Α7βάθμιας 
εκπαίδευσης Δημοτικού Σχολείου Μονοσπίτων - Χα¬ 
ρίεσσας». 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

7. Την 5631/26.7.2000 (ΦΕΚ1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής 
«με εντολή Γενικού Γραμματέα Περιφέρειας», αποφασί¬ 
ζουμε: 

Νομιμοποιούμε την 113/31-10-2000 απόφαση του Δη¬ 
μοτικού Συμβουλίου Ανθεμίων Ν. Ημαθίας, με την οποία: 

Α) Καταργούνται τα νομικά πρόσωπα «Σχολική Επιτρο¬ 
πή Δημοτικού Σχολείου και Νηπιαγωγείου Μονοσπίτων» 
και «Σχολική Επιτροπή Δημοτικού Σχολείου και Νηπιαγω¬ 
γείου Χαρίεσσας», που συστάθηκαν με τις 11548/13-8-91 
(ΦΕΚ 803/Β713-8-91) και 3493/9-4-92 (ΦΕΚ 291/Β7 
23-4-92), αποφάσεις Νομάρχη Ημαθίας αντίστοιχα. 

Β) 1. Συνίσταται ίδιο νομικό πρόσωπο με την επωνυμία 
«Σχολική Επιτροπή Α7βάθμιας εκπαίδευσης Δημοτικού 
Σχολείου Μονοσπίτων - Χαρίεσσας» και έδρα τα Μονό- 
σπιτα. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηρίων εγκαταστά¬ 
σεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για την σχολική βιβλιοθήκη και γενικά με όλα τα 
μέσα που είναι απαραίτητα για την λειτουργία τους και 
γενικότερα η λήψη όλων των μέτρων που κρίνονται ανα¬ 
γκαία για την στήριξη της διοικητικής λειτουργίας των 
Σχολικών μονάδων. 

3. Πόροι του νομικού προσώπου είναι: 

α) Η ετήσια επιχορήγηση του Δήμου Ανθεμίων. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες κ.λπ. 

δ) Εισπράξεις από αντίτιμο των παρεχομένων πραγμά¬ 
των ή υπηρεσιών. 

ε) Εισπράξεις απάτην υπηρεσία του. 

στ) Πρόσοδοι από την περιουσία του (ακίνητη - κινητή). 

ζ) Περιουσία από δωρεές ημεδαπών και Ελλήνων από¬ 
δημων. 

4. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή, ως και σε Τράπεζες, Ν.Π.Δ.Δ. 
και Ν.Π.Ι.Δ. από τον Πρόεδρο και όταν αυτός απουσιάζει 
ή κωλύεται από τον Αντιπρόεδρο, ή τον ορισθησόμενο 
δι’ αποφάσεωςτου Διοικητικού Συμβουλίου. 

ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξεις της παρούσας θα προκληθεί δαπάνη 
στον προϋπολογισμό του Δήμου Ανθεμίων, το ύψος της 
οποίας δεν μπορεί να προσδιοριστεί εκ των προτέρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 12 Σεπτεμβρίου 2002 
Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


Αριθ. 11661 (9) 

Συγκρότηση Τριμερούς Επιτροπής του άρθρου 2 της 
337410/10-7-48 κοινής υπουργικής απόφασης. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Το Ν. 2520/1997 «Μέτρα για τους νέους αγρότες, σύ¬ 
σταση Οργανισμού Γεωργικής Επαγγελματικής Εκπαίδευ¬ 
σης Κατάρτισης και Απασχόλησης και άλλες διαταγές». 

2. Την 337410/10-7-98 κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομικών και Γεωργίας με λεπτομέρειες εφαρμογής 
του Ν. 2520/97. 

3. Το 9800/3-9-2002 έγγραφο της Δ.Ο.Υ. Μεσολογγίου. 

4. Το 927/2-9-2002 έγγραφο της Κ.Α.Σ. Μεσολογγίου - 
Ναυπακτίας, αποφασίζουμε: 

Συγκροτούμε Τριμελή Επιτροπή αποτελούμενη από 
τους: 

1. Αντώνιο Β. Σπυρόπουλο, γεωπόνο της Δ/νσης Γ εωρ¬ 
γίας Αιτωλ/νιας, με αναπληρωτή το γεωπόνο της ίδιας 
Υπηρεσίας Μιχάλη Χαραλάμπους. 

2. Ανδρέα Χειμώνα υπάλληλο της Δ.Ο.Υ. Μεσολογγίου, 
με αναπληρωτή τον υπάλληλο της ίδιας υπηρεσίας Διο¬ 
νύσιο Δημάκη. 

3. Ανδρέα Παναγιωτόπουλο ως εκπρόσωπος της Ε.Α.Σ. 
Μεσολογγίου - Ναυπακτίας, με αναπληρωτή τον Γεώργιο 
Μπαρώτη. 

Έργο της επιτροπής είναι η εξέταση των αιτήσεων των 
ενδιαφερομένων του άρθρου 2 της ανωτέρω κοινής 
υπουργικής απόφασης (377410/10-7-98) για την απόδει¬ 
ξη της ιδιότητας αυτών ως αγροτών, νεοεισερχομένων 
νέων στον αγροτικό τομέα και εργατών γης. 

Εισηγητή της επιτροπής ορίζουμε το γεωπόνο της 
Δ/νσης Γεωργίας Μιχάλη Χαραλάμπους, με αναπληρωτή 
το γεωπόνο της ίδιας υπηρεσίας Βασίλειο Σκαρμούτσο. 

Γ ραμματέα της επιτροπής ορίζουμε την υπάλληλο της 
Δ/νσης Γεωργίας Αδαμαντία Ταμπάκη, με αναπληρωτή 
την υπάλληλο της ίδιας υπηρεσίας Ερμιόνη Κατσάμπα- 
λου. 

Η θητεία των μελών είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 5 Σεπτεμβρίου 2002 

Ο Νομάρχης 
ΔΗΜΗΤΡΗΣ ΣΤΑΜΑΤΗΣ 

-♦- 

Αριθ. 13683 (10) 

Συγκρότηση τριμελούς επιτροπής. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1) Το Ν. 2520/1997, που τροποποιήθηκε με το άρθρο 
70 του Ν. 2538/1997 (ΦΕΚ 242/Α') και το άρθρο 13 του 
Ν. 2601/1998. 

2) Το άρθρο 3 της 337410/10-7-1998 απόφασης Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Οικονομικών και Γεωργίας, αποφασίζουμε: 

Συγκροτούμε τριμελή επιτροπή από τους: 

1) Χαρατσή Κυριακή, γεωπόνο, μόνιμο υπάλληλο της 
Δ/νσης Γ εωργίας Βοιωτίας, ως πρόεδρο, με αναπληρωτή 
αυτής τον Λιάντζα Χρήστο, γεωπόνο της ίδιας Δ/νσης. 

2) Λύτρα Γεώργιο, μόνιμο υπάλληλο της Δ.Ο.Υ. Λιβα¬ 
δειάς, με αναπληρωτή αυτού τον Νησιώτη Δημήτριο, 
μόνιμο υπάλληλο Δ.Ο.Υ. Θήβας. 

3) Αλεξίου Χαράλαμπο, εκπρόσωπο της Ε.Γ.Σ. Λιβα¬ 
δειάς, με αναπληρωτή αυτού τον Δελαβέκουρα Απόστο¬ 
λο ή Πικάση Μιχάλη, εκπροσώπους της Ε.Γ.Σ. Θήβας. 

Έργο της επιτροπής είναι η εξέταση των αιτήσεων των 
ενδιαφερομένων για την απόδειξη της ιδιότητας αυτών 
ως αγροτών, νέων αγροτών, νεοεισερχόμενων νέων στον 
αγροτικό τομέα εργατών γης. 

Γραμματέας της επιτροπής ορίζεται ο Ντουρντουρέ- 
κας Ιωάννης, μόνιμος υπάλληλος της Δ/νσης Γεωργίας 
Βοιωτίας, με αναπληρωτή αυτού την Κοϊτσάνου Αθανα¬ 
σία μόνιμο υπάλληλο της ίδιας Δ/νσης. 

Στην επιτροπή εισηγείται ο Τοσούλας Ιωάννης, γεωπό¬ 
νος, μόνιμος υπάλληλος της Δ/νσης Γεωργίας Ν. Βοιω¬ 
τίας, με αναπληρωτή τη Νυδριώτη Ελένη, γεωπόνο, μόνι¬ 
μη υπάλληλο της ίδιας Δ/νσης. 

Η θητεία της επιτροπής είναι διετής. 

Η επιτροπή συνεδριάζει μετά από πρόσκληση του 
Προέδρου. Κατά την συνεδρίαση καλείται να παραστεί ο 
ενδιαφερόμενος αν επιθυμεί για την παροχή αναγκαίων 
εξηγήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 13 Σεπτεμβρίου 2002 

Ο Νομάρχης 

ΝΙΚ. ΣΤΑΜΟΣ 

-♦- 

Αριθ. 31 (11) 

Χορήγηση άδειας ίδρυσης και λειτουργίας Ερασιτεχνικής 
Σχολής Χορού στη Συράκη Άννα του Αντωνίου. 

Ο ΝΟΜΑΡΧΗΣ ΧΙΟΥ 

Έχοντας υπόψη: 

1. Τις διατάξεις του Ν. 2218, όπως τροποποιήθηκαν και 
συμπληρώθηκαν μέχρι σήμερα. 


2. Τον οργανισμό λειτουργίας της Νομαρχιακής Αυτο¬ 
διοίκησης Χίου. 

3. Το Π.Δ. 457/9-11-1983 (ΦΕΚ 174/Α/28-11-1983), 
για την ίδρυση και λειτουργία Ερασιτεχνικών Σχολών 
Χορού. 

4. Το Π.Δ. 347/25-9-1986 (ΦΕΚ 154/Α78-10-1986), μετα¬ 
βίβαση αρμοδιοτήτων στους Νομάρχες. 

5. Το άρθρο 6 παρ. 4 του Ν. 1158/81 για την σύσταση 
τετραμελούς επιτροπής ελέγχου. 

6. Το 3758/29-1-1987 έγγραφο του Υπ. Πολιτισμού. 

7. Την από 28-8-2002 κατατεθείσα αίτηση της Συρά¬ 
κη Άννας για την χορήγηση άδειας λειτουργίας ερασι¬ 
τεχνικής σχολής χορού με τα συνοδεύοντα δικαιολο- 
γητικά. 

8. Το πρακτικό αυτοψίας της επιτροπή του άρθρου 6 
παρ. 4 του Ν. 1158/81 για τον έλεγχο της καταλληλότη¬ 
τας του επί της οδού Αγ. Αναργύρων 7-9 Δήμου Χίου, 
ακίνητου ιδιοκτησίας Πουλάδα Νικολάου, που θα στε¬ 
γάσει την υπό ίδρυση σχολή « Ι_β όαΙΙθΙ - Σχολή Κλασσι¬ 
κού και Σύγχρονου Χορού - Άννας Α. Συράκη», αποφα¬ 
σίζουμε: 

1. Χορηγούμε στην Συράκη Άννα του Αντωνίου άδεια 
ίδρυσης και λειτουργίας Ερασιτεχνικής Σχολής Χορού 
με την επωνυμία «Ι_θ όαΙΙθί» Σχολή Κλασσικού και Σύγ¬ 
χρονου Χορού, με έδρα την πόλη Χίου, οδός Αγ. Αναργύ¬ 
ρων 7-9. 

2. Η έναρξη λειτουργίας της Σχολής ορίζεται από 10 
Σεπτεμβρίου 2002. 

3. Από τις διατάξεις αυτής της απόφασης δεν προ- 
καλείται δαπάνη σε βάρος του προϋπολογισμού της Ν.Α. 
Χίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 10 Σεπτεμβρίου 2002 

Ο Νομάρχης 
ΙΩΑΝΝΗΣ ΓΑΪΣΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




